สวัสดีครับ วันนี้ผมได้พา ภรรยา อายุ 29 ปี ไปตรวจคัดกรองมะเร็งเต้านม คุณตรวจด้วยการคลำและการอัลตราซาว พบก้อนเนื้อ ขนาด 7.8 คูณ 3.6 mm ซึ่งได้แนะนำอยู่สองอย่างคือ ติดตามผล ประมาณ 3 เดือน หรือผ่าตัดเอาก้อนเนื้อนี้ออก ผมเลยอยากสอบถามว่า ควรดำเนินการอย่างไรต่อไปดีครับ ขอบครับ
สวัสดีค่ะ ก้อนที่เต้านมนั้นอาจมีสาเหตุมาจาก-ก้อนเนื้องอกธรรมดา มีหลายชนิด ที่พบได้บ่อยคือ ก้อนเนื้องอก fibroadenoma แต่มักไม่ได้ทำให้มีอาการเจ็บหรือปวด-ถุงน้ำในเต้านม ที่เกิดจากอิทธิพลของฮอร์โมน มักเป็นๆหายๆตามรอบเดือน มักคลำได้เป็นก้อนนิ่มๆ กลิ้งไปมาได้ โดยปกติจะไม่ได้ทำให้เจ็บปรือปวด แต่หากมีการอักเสบเกิดขึ้นก็จะทำให้มีอาการปวดและก้อนแข็งขึ้นได้-เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บปวด ต่อมาอาการปวดจะหายไป และจะคลำได้เป็นก้อนขึ้นมาแทน-มีการอักเสบของต่อมน้ำนมและท่อน้ำนม ทำให้เนื้อเยื่อแข็งขึ้น เลยคลำได้เหมือนเป็นก้อน ร่วมกับมีอาการเจ็บหรือปวดร่วม เต้านมอาจบวมและแดง-มะเร็งเต้านม แต่พบได้น้อยมากในคนอายุน้อย อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากโดยการให้ได้การวินิจฉัย แพทย์จะทำอัลตราซาวน์และแมมโมแกรมร่วมด้วยเพื่อดูลักษณะของก้อนว่าเข้าได้กับอะไร และถ้าแน่นอนที่สุดก็คือตัดชิ้นเนื้อนี้ไปตรวจโดยจากผลอัลตราซาวน์และแมมโมแกรมจะมีการแจ้งว่าก้อนเนื้อนี้เสี่ยงอยู่ระดับไหน ถ้าเสี่ยงมาก ดูคล้ายๆมะเร็ง แพทย์จะนัดติดตามผลค่อนข้างเร็ว หรือแนะนำให้รีบทำการตัดออกแนะนำถามแพทย์ที่ดูแลโดยตรงค่ะว่าก้อนเนื้อนี้ดูคล้ายกับจะเป็นเนื้อร้ายมากน้อยเพียงใด ถ้าคล้ายมาก แนะนำให้รีบตัดออกค่ะ